**ELŐTERJESZTÉS**

**Körmend Város Önkormányzata Képviselő-testületének 2017. június 22-i ülésére**

**Tárgy:** pályázat benyújtása közművelődési érdekeltségnövelő támogatásra

Tisztelt Képviselő-testület!

Az emberi erőforrások minisztere – a belügyminiszterrel és a nemzetgazdasági miniszterrel egyetértésben – pályázatot hirdet Magyarország 2017. évi költségvetéséről szóló 2016. évi XC. törvény 3. melléklet II. 4. a, pontja szerint **közművelődési érdekeltségnövelő támogatásra**. A pályázat célja önkormányzati fenntartású vagy a települési önkormányzattal kötött közművelődési megállapodás alapján működő közművelődési intézmény vagy közösségi színtér *műszaki technikai eszközállományának, berendezési tárgyainak gyarapítására, épületének karbantartására, felújítására.*

A Berzsenyi Dániel utcában található Művelődési Központ a város több civil szervezetének, egyesületének biztosít felkészülési terepet. Sajnos az épület nagytermének világításában folyamatosak a meghibásodások, melyek megnehezítik a közösségi tér kihasználását. A pályázatból ennek javítását, korszerűsítését valósítanánk meg.

**A támogatás intenzitása:** A projektben a támogatás maximális mértéke nem haladhatja meg a vállalt önrész kilencszeresét.

**A projekt beadási határideje:** 2017.06.23.

**A projekt összköltsége**: bruttó 1 112 023 Ft

***Önerő mértéke: bruttó 350 000 Ft***

**Igényelt támogatás**: bruttó  762 023 Ft

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy** az emberi erőforrások minisztere által, **közművelődési érdekeltségnövelő támogatásra** kiírt felhívásra Körmend Város Önkormányzata támogatási kérelmet nyújtson be.
2. kijelenti, hogy a pályázathoz szükséges **bruttó 350 000 Ft önerő** a 2017. évi költségvetésben a gazdálkodási tartalék terhére biztosított.
3. felhatalmazza a polgármestert, hogy a pályázattal kapcsolatban felmerülő dokumentumokat aláírja.

Felelős: polgármester

Határidő: 2017. június 23. – a pályázat beadási határideje

Körmend, 2017. június 13.

**Bebes István  
 polgármester**